2.2 ลักษณะการประกอบธุรกิจ

(1) นายอัลเบอร์ต ยุคเกอร์ และนายเฮนรี่ ซิกก์ ชาวสวิส เป็นผู้ก่อตั้ง ห้างยุคเกอร์ แอนด์ ซิกก์
แอนด์โก เมื่อปี พ.ศ. 2425 ประกอบกิจการค้าขายสินค้าเบ็ดเตล็ด
นำเข้าสินค้าเครื่องใช้ในครัวเรือน
ส่งออกไม้สัก ยางสน ครั่ง หนังสัตว์และข้าว การประกันภัย การธนาคาร
เป็นตัวแทนธนาคารอินโดจีนธนาคารฮ่องกงและเซี่ยงไฮ้ และบริษัทเดินเรือ ในปี พ.ศ. 2439
นายอัลเบอร์ต เบอร์ลี่ ได้สืบทอด
การดำเนินธุรกิจทั้งหมด และได้เปลี่ยนชื่อเป็น ห้างเบอร์ลี่ ยุคเกอร์ แอนด์โก เมื่อปี พ.ศ. 2467
ในปี
พ.ศ. 2500 นายวอลเตอร์ ลิโอ ไมเยอร์
ได้เข้ามาบริหารงานและได้เปลี่ยนแปลงการดำเนินงานแบบหุ้นส่วนภายในครอบครัวเป็นรูปบริษัทในปี
พ.ศ. 2508 และต่อมาเป็นบริษัท เบอร์ลี่ ยุคเกอร์ จำกัด เมื่อปี พ.ศ. 2511
เมื่อตลาดหลักทรัพย์แห่งประเทศไทยได้จัดตั้งขึ้นในปี พ.ศ. 2517 บริษัท เบอร์ลี่ ยุคเกอร์
ได้เป็นหนึ่งในเจ็ดบริษัทแรกที่เข้าเป็นบริษัทจดทะเบียนในตลาดหลักทรัพย์ และปี พ.ศ. 2536
ได้แปรสภาพเป็น บริษัท เบอร์ลี่ ยุคเกอร์ จำกัด (มหาชน)

(2) เบอร์ลี่ ยุคเกอร์ แบ่งธุรกิจหลักเป็น 4 กลุ่ม ดังนี้ บรรจุภัณฑ์ สินค้าอุปโภคบริโภค
ผลิตภัณฑ์ด้านเทคนิคและเทคโนโลยีทางภาพ มีบริษัทย่อยที่สำคัญ 6 บริษัท เบอร์ลี่
ยุคเกอร์และบริษัทย่อย ประกอบธุรกิจทั้งการผลิต การจัดจำหน่าย และการให้บริการ

บรรจุภัณฑ์

มีบริษัทย่อย คือบริษัท อุตสาหกรรมทำเครื่องแก้วไทย จำกัด (มหาชน)
เป็นผู้ผลิตบรรจุภัณฑ์แก้วให้แก่ฝ่ายผลิตภัณฑ์เครื่องแก้วของเบอร์ลี่ ยุคเกอร์ ซึ่งเป็นผู้จัดจำหน่าย
กลุ่มเป็นผู้ผลิตบรรจุภัณฑ์แก้วเอกชนชั้นนำในประเทศ ในปี 2545
ผลิตบรรจุภัณฑ์แก้วเป็นจำนวนมากกว่า 1,500 ล้านขวด กลุ่มลูกค้าของบริษัทได้แก่ ขวดเบียร์ เช่น
เบียร์ช้าง เบียร์สิงห์ เบียร์ไฮเนเก้น ขวดสุรา เช่น สุราแม่โขง แสงโสม หงส์ทอง สิมิลัน จอห์นนี่
วอล์คเกอร์ แบล็คแคท ขวดโซดาช้าง ขวดน้ำอัดลม เช่น เป๊ปซี่ โค้ก สไปรท์ แฟนต้า
ซันเครส ขวดเครื่องดื่มกระทิงแดง เอ็ม-150 คาราบาวแดง ขวดเครื่องดื่มเกลือแร่สปอนเซอร์
ขวด
เภสัชภัณฑ์ ขวดน้ำเกลือ ขวดวัคซีน ขวดบรรจุอาหาร เช่น เนสกาแฟ โอวัลติน ซุปไก่สกัดและรังนก
แบรนด์ น้ำหวานเฮลซ์บลูบอย แยมเบสท์ฟู้ดส์ ซอสมะเขือเทศโรซ่าและไฮนซ์ ซอสพริกแม่ประนอม
พันท้ายนรสิงห์และฉลากทอง น้ำปลาตราปลาหมึกและทิพรส ซอสปรุงรสตราแม่ครัว ภูเขาทอง
หยั่นหว่อหยุ่น อ.ส.ร. แมกกี้ และง่วนเชียง ตลอดจนขวดบรรจุผักและผลไม้เพื่อส่งออก เป็นต้น

 สินค้าอุปโภคบริโภค

มีบริษัทย่อย 3 บริษัท
เป็นผู้ผลิตสินค้าที่เป็นเครื่องหมายการค้าของบริษัทเองควบคู่ไปกับการให้บริการด้านการตลาด
การขาย การจัดจำหน่ายและการผลิตสินค้าให้กับผู้อื่น บริษัท เบอร์ลี่ ยุคเกอร์
เซลล็อกซ์ จำกัด จัดการด้านการตลาดและจัดจำหน่ายกระดาษอนามัยที่เป็นตราของตนเองได้แก่
เซลล็อกซ์ ซิลค์ และเบลล์ ขณะเดียวกันยังเป็นผู้จัดจำหน่ายสบู่และแชมพูนกแก้วและสบู่เลอเวีย
ซึ่งผลิตโดย บริษัท รูเบียอุตสาหกรรม จำกัด บริษัท รูเบียอุตสาหกรรม จำกัด
ทำการผลิตตราสินค้าของตนเองเช่น แชมพู และสบู่เหลว นกแก้วและเลอเวีย เพื่อจำหน่าย
และดำเนินธุรกิจรับจ้างผลิตสินค้าจำพวก สบู่ เครื่องสำอางและลูกอม
และดำเนินธุรกิจรับจ้างผลิตสินค้าเครื่องใช้ส่วนตัวและลูกอมให้แก่บุคคลภายนอกด้วย บริษัท เบอร์ลี่
ยุคเกอร์ ฟู้ดส์ จำกัด จัดการด้านการตลาดและจัดจำหน่าย มันผสมทอดกรอบเคลือบเนยคาราเมล
และข้าวโพดเคลือบเนยคาราเมล “ปาร์ตี้” ขนมกรอบเคลือบรสช็อคโกแลต “แคมปัส”
แป้งมันฝรั่งทอดกรอบ “แดนดี้” มันฝรั่งทอดกรอบ “เทสโต” และข้าวอบกรอบปรุงรส “โดโซะ”
เป็นต้น ฝ่ายสินค้าอุปโภคบริโภคของ เบอร์ลี่ ยุคเกอร์
จัดการด้านการตลาดและจัดจำหน่ายผลิตภัณฑ์ภายใต้เครื่องหมายการค้า
ผู้อื่นเท่านั้น ได้แก่ ไวน์ ซึ่งเป็นที่รู้จักในนาม The Wine Specialist
จำหน่ายสินค้าไวน์หลายรายรวมทั้ง Petaluma – Top Premium range and Andrew
Garrett จากประเทศออสเตรเลีย Paul Masson จาก แคลิฟอร์เนีย Inniskillin – Ice
Wine จากประเทศคานาดา และ Peak Eagle จากจังหวัดเพชรบูรณ์
นอกจากนี้ยังดำเนินธุรกิจค้าปลีกในร้านไวน์ Les Grands Chateaux ณ โรงแรมอิมพีเรียล ควีนส์
ปาร์ค อาหารทะเลกระป๋องทีซีบี ข้าวโอ๊ตปรุงสำเร็จเควกเกอร์ ขนมปังกรอบบาวน์เซ่น
นมถั่วเหลืองดัชมิลล์ ดีเอ็นเอ ยูเอชที ผงโกโก้ดรอสเต้ ชาดิลมาห์ เครื่องใช้ส่วนตัว
เครื่องสำอางจูเวน่า สบู่เหลวเดอร์มาพอน สบู่ยาร์ดเล่ย์
น้ำหอม 4711 ลิปไอซ์ เป็นต้น ฝ่ายสินค้าเครื่องเขียนของเบอร์ลี่ ยุคเกอร์
จัดการด้านการตลาดสินค้า
เครื่องเขียนต่าง ๆ ที่ใช้ในสถาบันและสำนักงานทั่วไป ภายใต้เครื่องหมายการค้าของผู้อื่น
ควบคู่กับของบริษัทเอง เช่น ผลิตภัณฑ์กระดาษตรา ดับเบิ้ล เอ อุปกรณ์เกี่ยวกับโสตทัศนศึกษา
เครื่องฉายภาพข้ามศีรษะและแผ่นใส ซึ่งเป็นผลิตภัณฑ์ของ 3เอ็ม กาวยู้ฮู ปากกาลบคำผิด
Cover-Up เครื่องเขียนตรา บี-เจ เป็นต้น
ฝ่ายโลจิสติกส์ของเบอร์ลี่ยุคเกอร์ ให้บริการคลังสินค้า การจัดส่งสินค้าทั่วประเทศ
และบริการพิธีการศุลกากรนำเข้าและส่งออก โดยบริการให้แก่กลุ่มและธุรกิจของบุคคลอื่น

ผลิตภัณฑ์ด้านเทคนิค

ธุรกิจในส่วนของผลิตภัณฑ์ด้านเทคนิคจะมุ่งเน้นทางด้านการตลาด การจัดจำหน่ายและการบริการ
บริษัท เบอร์ลี่ ยุคเกอร์ สเปเชียลตี้ส์ จำกัด จัดจำหน่ายสินค้าประเภท สารทำความเย็น Suva
ตัวทำละลายของ Vertrel และ Petroferm ปิโตรเคมีภัณฑ์เพื่อการอุตสาหกรรม เช่น
สารผสมหล่อลื่นใช้ในอุตสาหกรรมน้ำมันของ Climax และ R.T. Vanderbilt เคมีผสมอาหาร
ผลิตภัณฑ์ Danisco ใช้ในผลิตภัณฑ์นมและเครื่องดื่ม ผลิตภัณฑ์ของ Emulsifiers, Functional
System และ Flavor Sub-segments ผลิตภัณฑ์ Acid salts ใช้ในผลิตภัณฑ์นม จาก Tate &
Lyle ซึ่งรวมทั้ง Amylum, Staley and Tate & Lyle ผลิตภัณฑ์ Biocides ของ Rohm &
Haas สารเติมแต่งของ United สารเติมแต่งในน้ำมันหล่อลื่น Coconut, CLR และ
Collaborative สารเติมแต่งสมุนไพรของ R.T. Vanderbilt และ Cosmetochem
วัตถุดิบเบเกอรี่ ผลิตภัณฑ์ของ Bakels ยีสต์ของ DSM และโซดาแอช เป็นต้น
ฝ่ายเวชภัณฑ์ของเบอร์ลี่ ยุคเกอร์ เป็นผู้จัดหาผลิตภัณฑ์ทางการแพทย์ เช่น เภสัชภัณฑ์ เช่น
ผลิตภัณฑ์ฮอร์โมนจาก Laboratories Besins ผลิตภัณฑ์จาก Biosidus, BPL, Fujisawa,
Eurodrug, Leiras, Pierre Fabre และ Teijin วัคซีนจาก Japanese Encephalitis
ของ Dongshin ผลิตภัณฑ์เพื่อสุขภาพของ 3เอ็ม เมนโทลาทั่ม และถุงยางอนามัยแอนเซลล์
เวชภัณฑ์ เช่น
ผลิตภัณฑ์จากผู้ผลิตในประเทศสองรายคือ Medigloves ผู้ผลิตถุงมือผ่าตัด และ Mala
ผู้ผลิตถุงมือตรวจโรค หุ่นทดลองเพื่อการศึกษา Laerdal นอกเหนือจากผลิตภัณฑ์เหล่านี้
เป็นยาที่ทำวิจัยใหม่ ๆ และผลิตภัณฑ์ Biotechnology ฝ่ายวิศวกรรมเบอร์ลี่ ยุคเกอร์
ออกแบบจัดหาและติดตั้งเครื่องมือและอุปกรณ์ด้านวิศวกรรมและอุตสาหกรรม ตราสินค้าของบริษัท
เช่น Berlitronic, Berlicrane, Bermatic และ BJCStorage Systems
แบตเตอรี่และเคเบิล PLC นอกจากนั้นเป็นเครื่องมือเพื่อการอุตสาหกรรม
ใช้ในธุรกิจโรงสีข้าวและโรงงานปูนซีเมนต์
อุปกรณ์คลังสินค้าและขนส่งสินค้ารวมทั้งระบบการจัดเก็บสินค้าและเครน
พร้อมโครงสร้างเหล็กสมบูรณ์แบบ

เทคโนโลยีทางภาพ

การตลาดและจัดจำหน่าย อุปกรณ์ทางการแพทย์ทั้งโรงพยาบาลของรัฐและเอกชน
ผลิตภัณฑ์ถ่ายภาพทางการแพทย์ของอั๊กฟ่า เครื่องมือวินิจฉัยโรคและรักษา
เครื่องตรวจอวัยวะภายในด้วยคลื่นเสียงความถี่สูง ผลิตภัณฑ์ของ Aloka เครื่องเอ็กซเรย์เต้านม
ผลิตภัณฑ์ของ Lorad เครื่องตรวจวัดความหนาแน่นของกระดูก ผลิตภัณฑ์ของ Hologic
กล้องจุลทรรศน์เพื่อการผ่าตัด ผลิตภัณฑ์ของ Leica โคมไฟและ
เครื่องจี้เพื่อการผ่าตัด ผลิตภัณฑ์ของ Martin และผลิตภัณฑ์ชั้นนำจากบริษัท Oxford
Instruments ผลิตภัณฑ์ของอั๊กฟ่าใช้ในธุรกิจกราฟฟิคและอุปกรณ์เตรียมการพิมพ์
ฟิล์มที่ใช้กับคอมพิวเตอร์ ฟิล์ม 35 มม. กระดาษสีอัดรูปสี ผลิตภัณฑ์ของ โพลารอยด์
รวมทั้งการบริการถ่ายภาพสำหรับบัตรประจำตัวและสถาบัน
เครื่องพิมพ์ระบบดิจิตอลของ Copal

โครงสร้างการถือหุ้นของกลุ่มบริษัท เบอร์ลี่ ยุคเกอร์ (เอกสารแนบ 3
เรื่องลักษณะการประกอบธุรกิจ (ข้อ 2))

(3) โครงสร้างรายได้

(เอกสารแนบ 3 เรื่องลักษณะการประกอบธุรกิจ (ข้อ 3))

(4) เป้าหมายการดำเนินธุรกิจ (Goal)

ความก้าวหน้าของวัตถุประสงค์หลักในปี 2545

ได้มีการพัฒนาปรับปรุงการดำเนินงาน กำหนดเป้าหมายที่ชัดเจน วางกลยุทธที่มี
ประสิทธิภาพ การพัฒนาบุคลากร ดำเนินการปรับปรุงการกระจายการถือหุ้นของผู้ถือหุ้นรายย่อย
ตามพันธะสัญญาที่จะสร้างเสริมและเพิ่มความแข็งแกร่งธุรกิจของเบอร์ลี่ ยุคเกอร์
เพื่อเพิ่มมูลค่าให้แก่ผู้ถือหุ้น การเพิ่มกำลังการผลิตของบรรจุภัณฑ์แก้วและกระดาษอนามัย
เป็นผลให้กำไรสุทธิเพิ่มขึ้นร้อยละ 55.7 กำไรต่อหุ้นเท่ากับ 4.33 บาท เพิ่มขึ้นคิดเป็นอัตราร้อยละ
127 เปรียบเทียบกับปี 2544

เป้าหมายการดำเนินธุรกิจในปี 2546

ปรับโครงสร้างองค์กรของบริษัทใหม่ เพื่อรวบรวมธุรกิจที่เกี่ยวข้องให้มาอยู่ในกลุ่ม
เดียวกัน โดยแต่ละกลุ่มจะมีผู้บริหารระดับสูงเป็นผู้รับผิดชอบการบริหารงาน
เพื่อจะได้มุ่งเน้นและขยายธุรกิจหลักให้มีประสิทธิภาพยิ่งขึ้น
เสริมสร้างธุรกิจโลจิสติกส์และสารสนเทศ ซึ่งเป็นสองกลุ่มธุรกิจที่มีศักยภาพในระยะยาว
และสามารถช่วยเสริมกลุ่มธุรกิจหลักต่าง ๆ ในกลุ่มได้ดีด้วย การขยายกำลังการผลิตของบริษัท
อุตสาหกรรมทำเครื่องแก้วไทย จำกัด (มหาชน)
กำลังอยู่ในขั้นตอนของการวางแผนเพื่อรองรับความต้องการที่เพิ่มขึ้นจากตลาดภายในประเทศ บริษัท
ไทย-สแกนดิค สตีล จำกัด
กำลังอยู่ในขั้นตอนของการปรับปรุงเพื่อให้กิจการประสบความสำเร็จอีกครั้งหนึ่ง
โครงการเพิ่มประสิทธิภาพเพื่อสร้างความมั่นคงให้แก่ธุรกิจโลจิสติกส์
ซึ่งคาดว่าจะเป็นธุรกิจที่มีอนาคตดีและเจริญเติบโตในระยะยาว ธุรกิจสารสนเทศ
จะเป็นธุรกิจแขนงใหม่ที่เบอร์ลี่ ยุคเกอร์ จะเข้าไปดำเนินการ โดยได้เข้าซื้อหุ้นร้อยละ 51
ในบริษัท ที.ซี.ซี. เทคโนโลยี จำกัด จัดตั้งคณะทำงานวางแผนและพัฒนา 5 ปี
ในบริษัทย่อยที่ดำเนินธุรกิจในการผลิต เช่น บริษัท อุตสาหกรรมทำเครื่องแก้วไทย จำกัด (มหาชน)
บริษัท รูเบียอุตสาหกรรม จำกัด บริษัท เบอร์ลี่
ยุคเกอร์ เซลล็อกซ์ จำกัด และบริษัท เบอร์ลี่ ยุคเกอร์ ฟู้ดส์ จำกัด
ตลอดจนดำเนินการปรับปรุงการกระจาย
การถือหุ้นของผู้ถือหุ้นรายย่อย เพื่อกระตุ้นให้เกิดสภาพคล่องในการซื้อขายหลักทรัพย์ของเบอร์ลี่
ยุคเกอร์